|  |  |
| --- | --- |
| **Tárgy:** | **Szombathely Megyei Jogú Város Bűnmegelőzési, Közbiztonsági és Közrendvédelmi Bizottságának 2025. május 26-i ülése** |
| **Helyszín:** | **Városháza, Kossuth Lajos utca 1-3., I. emeleti kisterem** |
| **Időpont:** | **2025. május 26., 15 óra 00 perc** |
| **Jegyzőkönyv-****vezető:** | **Kiss Viktória** |
| **Jelenléti ív** | **Név** | **Aláírás** | **Megjegyzés** |
|  | **Kelemen Krisztián**  | **jelen** | képviselő, a Bizottság elnöke  |
|  | **Balogh Tibor** | **jelen** | a Bizottság tagja  |
|  | **Bercse László r. alezredes** | **jelen** | a Bizottság tagja |
|  | **Bor Balázs** | **jelen** | a Bizottság tagja |
|  | **Dr. Koncz Gabriella r. ezredes** | **jelen** | a Bizottság tagja |
|  | **Dr. Stánitz Éva**  | **-** | a Bizottság tagja |
|  | **Egyed László tű. alezredes** | **jelen** | a Bizottság tagja  |
|  | **Gálffy Áron** | **jelen** | a Bizottság tagja |
|  | **Horváth Zoltán** | **jelen** | a Bizottság tagja |
|  | **Koczka Tibor** | **-** | a Bizottság tagja |
|  | **Kovács László** | **jelen** | a Bizottság tagja  |
|  | **Lutor Katalin** | **jelen** | a Bizottság tagja |
|  | **Márovics Pál**  | **-** | a Bizottság tagja |
|  | **Németh Krisztián** | **jelen** | a Bizottság tagja |
|  | **Osztrosits Ákos** | **jelen** | a Bizottság tagja |
|  | **Tóth Roland** | **jelen** | a Bizottság tagja |
|  | **Verasztó István r. alezredes** | **jelen** | a Bizottság tagja |
|  | **Állandó meghívottak** |
|  | **Név** | **Aláírás** | **Megjegyzés** |
|  | **Dr. Nemény András polgármester** | **-** |  |
|   | **Dr. László Győző alpolgármester** | - |  |
|  | **Dr. Horváth Attila alpolgármester** | **-** |  |
|   | **Horváth Soma alpolgármester** | - |  |
|  | **Dr. Károlyi Ákos jegyző** | **-** |  |
|  | **Babicsné Dr. Tőke Erzsébet aljegyző** | - |  |
|  | **Dr. Pilisi Gábor rendőr dandártábornok, Főkapitány** | - | Vas Vármegyei Rendőr-főkapitányság |
|  | **Dr. Holler Péter osztályvezető** | **jelen** | SZMJV PH Hatósági Osztály |
|  | **Ágoston Sándor irodavezető** | **-** | SZMJV PH Hatósági Osztály, Városrendészet |
|  | **Stéger Gábor osztályvezető** | **-** | SZMJV PH Közgazdasági és Adó Osztály |
|  | **Szakács Eszter irodavezető** | **jelen** | SZMJV PH Közgazdasági és Adó Osztály, Költségvetési Iroda |
|  | **Dr. Gyuráczné Dr. Speier Anikó osztályvezető** | **-** | SZMJV PH Városüzemeltetési és Városfejlesztési Osztály |
|  | **Kalmár Ervin irodavezető** | - | SZMJV PH Városüzemeltetési és Városfejlesztési Osztály, Környezetvédelmi Iroda |
|  | **Bonti Tamás irodavezető** | **jelen** | SZMJV PH Városüzemeltetési Osztály, Kommunális Iroda |
|  | **Szuhai Viktor tanácsnok** | **-** | 11. sz. választókerület képviselője |
|  | **Irmai Krisztián**  | **-** | Lime Technology Kft. képviselője |
|  | **Kiss Viktória** védelmi ügyintéző | **jelen** | SZMJV PH Hatósági Osztály |
|  | **Szücs Péter** hatósági ellenőr | **jelen** | SZMJV PH Hatósági Osztály, Általános Hatósági Iroda |
|  | **Martonné Kiss Ágota** | **jelen** | SZMJV PH Polgármesteri Kabinet, tanácsnoki asszisztens |

**Kelemen Krisztián képviselő, a Bizottság elnöke:** Tisztelettel köszönti a Bűnmegelőzési, Közbiztonsági és Közrendvédelmi Bizottsági ülésén megjelenteket. A napirendi pontokhoz elektronikusan megküldésre kerültek az előterjesztések. Az ülést megnyitja, megállapítja, hogy a Bizottság 14 fővel határozatképes. A jegyzőkönyvet Kiss Viktória védelmi ügyintéző vezeti, hitelesítésére felkéri Balogh Tibor tagot, erről szavazniuk nem szükséges.

**Balogh Tibor, a Bizottság tagja:** Vállalja.

**Kelemen Krisztián képviselő, a Bizottság elnöke:** Mielőtt szavaznának a napirendi pontokról, szomorú kötelességének tesz eleget. Tájékoztatja a Bizottságot, hogy nemrég Gecse József, a Százhold Polgárőr Egyesület elnöke elhunyt. Elnök Úrral nagyon jó volt a kapcsolat, az együttműködés, elkötelezettként végezte önkéntes munkáját. Irányításával rendszeresen teljesítettek szolgálatot a Százhold Polgárőr Egyesület tagjai. Megkéri a Bizottságot, hogy egy perces néma gyásszal emlékezzenek Elnök Úrra.

*A Bizottság egyperces néma csenddel adózott Gecse József emléke előtt.*

**Kelemen Krisztián képviselő, a Bizottság elnöke:** A napirendi pontok előtt, a rossz hír után egy jó hírt is közöl, mégpedig azt, hogy dr. Pilisi Gábor r. dandártábornok, a Vas Vármegyei Rendőr-főkapitányság vezetője a Claudius Polgárőr Egyesületet „Vas Vármegye Rendőrségéért” kitüntető címmel illette, amelyet a Rendőrség napja alkalmából Kiss Viktória, az Egyesület elnöke vett át. Gratulál nekik és köszöni az Egyesület munkáját!

Az elektronikusan kiküldött napirendi pontokat, összesen 9-et fognak tárgyalni, a „Különfélék”-kel együtt.

Szavazásra teszi fel, aki a napirendi pontokkal egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 14 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta**:*

**32/2025. (V.26.) BKKB számú határozat**

A Bűnmegelőzési, Közbiztonsági és Közrendvédelmi Bizottság a 2025. május 26-i ülésének napirendjét az alábbiak szerint fogadta el:

**Nyilvános ülés:**

**1./** **Javaslat Szombathely 2024. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámoló elfogadására (Közgyűlési 2.)**

 **Előadó:** Dr. Koncz Gabriella r. ezredes, kapitányságvezető, a Bizottság tagja

**Meghívott:** Dr. Pilisi Gábor r. dandártábornok, Vas Vármegyei Rendőr-főkapitányság Főkapitánya

**2./ Javaslat Szombathely Megyei Jogú Város Önkormányzata 2024. évi zárszámadási rendeletének megalkotására (Közgyűlési 6.)**

 **Előadó:** Stéger Gábor, a Közgazdasági és Adó Osztály vezetője

**3./ Javaslat Szombathely Megyei Jogú Város Önkormányzata 2024. évi maradvány elszámolásának jóváhagyására (Közgyűlési 7.)**

**Előadó:** Stéger Gábor, a Közgazdasági és Adó Osztály vezetője

**4./ Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet II. számú módosításának megalkotására (Közgyűlési 8.)**

 **Előadó:** Stéger Gábor, a Közgazdasági és Adó Osztály vezetője

**5./ Javaslat mikromobilitási járművek kölcsönzési célú közterületi elhelyezésére vonatkozó együttműködési megállapodás meghosszabbítására**

**Előadók:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 Kalmár Ervin, a Környezetvédelmi Iroda vezetője

**Meghívott:** Irmai Krisztián, a Lime Technology Kft. képviseletében

**6./ Javaslat Szombathely város területén forgalmi rend változtatással kapcsolatos döntések meghozatalára**

**Előadók:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 Bonti Tamás, a Kommunális Iroda vezetője

**Meghívottak:** Dr. Horváth Attila alpolgármester, a 3. sz. választókerület képviselője

 Horváth Soma alpolgármester, a 4. sz. választókerület képviselője

 Szuhai Viktor tanácsnok, a 11. sz. választókerület képviselője

**7./ Tájékoztató tartós áramkimaradás esetén életbe lépő intézkedésekről** (szóbeli előterjesztés)

 **Előadók:** Dr. Koncz Gabriella r. ezredes, kapitányságvezető, a Bizottság tagja,

 Egyed László tű. alezredes, a Bizottság tagja

**8./ Áttekintés az elmúlt időszak rendőrségi intézkedéseiről** *(szóbeli előterjesztés)*

 **Előadó:** Dr. Koncz Gabriella r. ezredes, kapitányságvezető, a Bizottság tagja

**9./ Különfélék**

**Előadó:** Kelemen Krisztián, a Bizottság elnöke

**Felelős:** Kelemen Krisztián, a Bizottság elnöke

**Határidő:** azonnal

**1./ Javaslat Szombathely 2024. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámoló elfogadására (Közgyűlési 2.)**

 **Előadó:** Dr. Koncz Gabriella r. ezredes, kapitányságvezető, a Bizottság tagja

**Meghívott:** Dr. Pilisi Gábor r. dandártábornok, Vas Vármegyei Rendőr-főkapitányság Főkapitánya

**Dr. Koncz Gabriella r. ezredes, a Bizottság tagja:** A képviselő testület elé is ezt az anyagot fogja terjeszteni. Ha valaki nem olvasta el a beszámolót, akkor megpróbál rámutatni a lényegi pontokra. 2024. év vonatkozásában már egy teljes év volt, hiszen őt 2023. november 1-vel bízták meg, de a 2024. év évértékelése teljes év volt, a sikerekkel, kudarcokkal együtt. De azt gondolja, hogy a prezentáció végén látni fogják, hogy több volt benne jó dolog.

2024-ben országosan is sok feladatot kellett végrehajtaniuk, úgy, mint Romániának a schengeni csatlakozását, illetőleg egy EU-s soros elnökséget is le kellett bonyolítaniuk, amelyek jelentős feladatot jelentettek. De voltak jelentős események, ami nehezítették a dolgokat, mint például az orosz-ukrán háború, vagy az izraeli-palesztin háború. Itt emeli ki, hogy Magyarország befogadta az izraeli csapatoknak a sportrendezvényeit, és ebből Szombathely is jócskán kivette a részét és sok kosárlabdamérkőzést lebonyolítottak, és ezeket rendkívüli esemény nélkül tudtuk lebonyolítani. Nemzetközileg nagy elismerés ez nyilván, de rendészetileg azért okozott plusz feladatot.

Nagy hangsúlyt fektettek – ami neki vesszőparipája volt, és már 2023-ban meghatározta – a gyerekkorúak sérelmére elkövetett bűncselekményekre, illetőleg a családon belüli erőszakra. Örömmel mondhatja, hogy az ideiglenes távoltartás intézményét sokkal többször alkalmazták a kollegái, mint 2023. évben. A gyermekekkel kapcsolatos bűncselekmények nyomozására is nagy hangsúlyt fektettek, mert ezzel kapcsolatosan változtak a jogszabályok, és a jelzőrendszer tagjaként értesítési kötelezettsége van a kollegáinak. Nagyon érzékeny téma, de tudtak benne szerepet vállalni. És hát tették ezeknek a feladatoknak a megoldását úgy, hogy azért gazdaságosságról, meg gazdasági helyzetről itt is szó esett, hogy ők sem voltak a legjobb gazdasági helyzetben, ettől függetlenül megoldásra kerültek ezek a feladatok.

Néhány általános adat, amit már tavaly is közölt: az összlakosságszám 75.000 alá csökkent le, és ez azért a képviselő-testület számán is meglátszik. 40 település tartozik a kapitányság területéhez, így az összes település összlakosságszáma 104.000 fő. A 3 fő útvonallal kapcsolatban elmondja, hogy az nem csak közlekedésrendészetileg ad munkát, hanem hamar el lehet indulni ezeken a területeken más megyébe, országba, vagyis az utazó bűnözésnek megteremthetik ezzel a lehetőségét.

A bűnügyi helyzet értékelésével kezdi a beszámolót. Azt el kell mondani, hogy országosan több a bűncselekmény, minden kategóriában több a bűncselekményszám, tehát a regisztrált bűncselekményszámok a 14 kiemelt kategóriában, illetőleg a közterületen elkövetett bűncselekményszámokban is. A jó hír viszont az, hogy Szombathely városa, illetőleg Szombathely illetékességi területe vonatkozásában, két kategóriában is csökkenést tudtak elérni. A kiemelt bűncselekmény számokban van némi emelkedés, de majd a bűncselekmények tényleges megoszlásánál mondani fogja, hogy miért következett be ez.

Az össz-bűncselekményszámot 2023-hoz képest – Szombathely városra vonatkozik az az 1880-as szám – 1807-re tudták csökkenteni. Egyébként magában Vas vármegyében 4934 regisztrált bűncselekmény van. Gyakorlatilag ebből Szombathely illetékességi területen 48 % követődött el, és az összes bűncselekményből, ami a 40 településen elkövetődött, abból 83 %-a bizony Szombathelyhez köthető. A 14 kiemelt bűncselekmény országosan is emelkedett, Szombathelyen is van némi emelkedés. De a bűncselekményeknek a megoszlásánál látható, hogy ez alapjaiban véve elsősorban a kibertérben elkövetett bűncselekményekre vonatkozik, és a legtöbb kategóriában azért sikerült nekik javítani. A kibertérben elkövetett bűncselekmények számát nézve látható, hogy az előző évi adatokkal majdnem egyező adatokat kapnak.

És amire a legbüszkébb, hogy a közterületen elkövetett bűncselekményszámokat, szintén a szombathelyi adatokat tekintve, mind Szombathely város tekintetében, mind a Kapitányság illetékességi területét tekintve tudták csökkenteni. 677-ről 592-re tudták lecsökkenteni. Nyilván ezek azok a bűncselekmények, amelyek a legirritálóbbak a lakosság számára. A csökkenésnek két fő oka van. Az egyik, hogy mihelyt megkezdte 2023. november 1-jével a kapitányságvezetői megbízatását tölteni Szombathelyen, az első intézkedéseinek egyike volt, hogy a Készenléti Rendőrségtől kért segítséget, amelyre kapott egy pozitív választ, és kezdetben, gyakorlatilag a nappali időszakban és az éjszakai időszakban is egy-egy járőrpárt biztosított számukra a Készenléti Rendőrség. Ez nem lesz mindig így, de a 2024. évet meg tudták így alapozni. A másik fő ok pedig, hogy a kollégáit 2024. évben nem kellett annyit a déli határszakaszra, illetőleg egyéb más országos feladatokra beintegrálniuk, és itt tudták őket tartani a területükön. És azt gondolja, hogy ezáltal is lehettek ilyen jó eredmények.

A tulajdon elleni szabálysértésekkel kapcsolatban elmondta, bár nem a bűnügyi területhez tartoznak, mert a közrendvédelmi szakterület végzi ezeknek az eljárásoknak a lefolytatását, de itt is látható, hogy van egy 7,24 %-os visszaesés elsősorban. Az 50.000,- Ft alatti tulajdon elleni szabálysértésekről beszél, ugyanígy ide tartoznak a lopások, a rongálások, amiknek megvan a bűncselekmény-alakzata, de ezeket is tudták csökkenteni. A bűncselekményeknek a megosztását nézve, tudták csökkenteni a testi sértéseknek a számát, a garázdaságoknak a számát, a lopások számát, a betöréses lopásoknak a számát. Amik viszont nőttek, az a csalás, az online térben elkövetett csalások, illetőleg a rongálások száma, és mind a kettőre fog tudni magyarázatot adni. A jármű önkényes elvitelében is van némi növekedés, de ezek egy elkövetői csoporthoz tartoznak.

A beszámolója is érinti, nem kellemes téma a gyermek- és fiatalkorú bűnözés, ez egy általános megfogalmazás, csak arra szeretné felhívni a figyelmet, hogy a tavalyi évben a Fő téren és a Fő térhez közel eső utcákban felütötte a fejét egy fiatalokból álló csoport, akik kezdetben szabálysértéseket, és aztán különböző típusú bűncselekményeket követtek el. Nemcsak 2023-ban követtek ők el jogsértéseket, 2019-től már nyomon követték az ő életüket. A téma nyilván érzékeny, hiszen itt 18 év alatti személyekről van szó, a jog a gyerekkorúakra és a fiatalkorúakra nyilvánvalóan speciális szabályokat szabályoz. Tehát nem minden esetben tudnak úgy eljárni, mint egy fiatal felnőttnél, egy 18 év feletti bűnelkövető kapcsán. És bizony súlyosabb bűncselekményeket valósítottak meg, hiszen rablás elkövetőiként is számon tartják őket, és ott a törvény 12 év felett már büntethetőséget ír elő, ők már előzetes letartóztatásban, illetve javítóintézeti nevelésben töltik az idejüket. Azonban sikerült ezt a csoportot felszámolni, ehhez nyilvánvalóan kellett a gyermekjóléti szolgálatok, a gyermekvédelemmel foglalkozó egyéb szolgálatoknak a bevonása ebbe, és hát sajnálatos módon a legtöbb esetben nevelésbe kellett venni ezeket a gyerekeket, különböző gyerekotthonokba kerültek elhelyezésre. De összességében egy nagyon szívós rendészeti és bűnügyi munkával sikerült ezt az ilyenfajta bűnözést felszámolniuk. Most már olyan aspektusban találkoznak velük, hogy kiszöknek az intézetekből. Mivel jelzést kapnak, nekik az a feladatuk, hogy megtalálják őket, kihallgassák őket és visszavigyék, de sajnos másnapra megint kiszöknek. De ez más kapitányság területén is így van. Közös érdek, hogy megállítsák az ilyen bűnözést.

Kiemeli még a kibertérben elkövetett bűncselekményeket, amelyek sajnos még mindig emelkedést mutatnak. Nyilvánvaló, hogy az internet mindenki számára ad egyfajta könnyebbséget, talán meg is könnyíti a digitális világ az emberek életét, de azért ez a digitális világ számtalan veszélyforrást tartalmaz. Nyilvánvalóan azért itt egy tudatosabb használata kellene, hogy legyen az internetnek. A lakosság felé mégis egy olyan edukációt javasolna, és ők is tartanak e témakörben előadásokat, hogy az internetes ismereteiket a lakosságnak pozitívabb irányba tereljék. Rendkívül fontos ez a feladat. A felderítéseket nehezíti, hogy az elkövetési módszerek folyamatosan változnak. Nem is beszélve arról, hogy azonnali utalási rendszert vezettek be már a bankok egy jó pár évvel ezelőtt, 5 perc múlva gyakorlatilag a Karib-szigeteken van a pénz. Nagyon-nagyon nehéz és hosszadalmas visszaszerezni ezeket a pénzösszegeket, amelyek nagyon jelentős pénzösszegek, és veszik ki az állampolgárok zsebéből ezeket az összegeket. Ismételten az edukációra hívja fel a figyelmet, talán mintha lenne csökkentés, de még mindig jelentős.

Rendészeti helyzettel kapcsolatosan, Magyarországnak a közbiztonsági megítélés nemzetközileg is nagyon jó. Egy KSH felmérés szerint, a lakosság majdnem 82 %-a országosan azt mondja, hogy sötétedés után sem okoz neki problémát kinn tartózkodni a közterületen és semmiféle félelemérzete nincs.

A rendészeten a kulturált intézkedést és a kulturált megjelenést tűzte ki célként, és nagyon büszke, hogy a reagálási időkön is tudtak faragni, hogy a rendőrség minél előbb megérkezzen a bajbajutottakhoz. Szombathelyen egyébként 24 órás lefedettséget biztosított, és ebben, ahogyan korábban említette, a Készenléti Rendőrségnek is jelentős szerepe volt. Stabil a közbiztonság, az emberek biztonságérzetét romboló szélsőséges bűncselekmények nem jellemzőek. És ez látszik is, hiszen a közterületi óraszámon és a létszámokon is látható az, hogy több óraszámban és több embert tudtak közterületre vezényelni, és ennek is köszönhető a több mint 10 %-os közterületi bűncselekményeknek a visszaesése, valamint, hogy minden kategóriában emelkedtek az intézkedés számok, például 27 %-kal a helyszíni bírságok, és szintén 27 %-kal a szabálysértési feljelentéseknek a száma is növekedett. Az állampolgároknak nyilván ez nem tetszik, olvassák a kommenteket is, de higgye el a Bizottság, hogy még mindig azt látják, hogy sokan nem veszik figyelembe azokat a szabályokat, amiket azért jó lenne, ha betartanának. És nem biztos, hogy a figyelmeztetéssel a kellő hatást el tudják érni, amit szeretnének.

Rendezvénybiztosítások tekintetében nagyon büszke, hogy bár Szombathely nagyon-nagyon sok eseményt lebonyolít, akár az izraeli mérkőzések, akár a sportrendészeti eseményekről beszél, akár a nagy tömeget vonzó események, mint például a Savaria Történelmi Karnevál, Szentivánéji Vigasságok. Gyakorlatilag 54 esetben 1110 fő részvételével 50.090 órában vettek részt rendezvényeken és ezekben semmiféle panasz nem érkezett a Rendőrség munkáját illetően. A Savaria Karnevált is egy bűncselekmény bejelentésével gyakorlatilag le tudták bonyolítani, ami azért országosan is egy nagy jelentőségű esemény a városnak az életében.

Szombathelynek 4 körzeti megbízottja van, a munkájuknak tulajdonképpen a 70 %-át közterületen végzik. A változás a tavalyi évhez annyi, hogy a bűnügyi munkába is megpróbálták őket bevonni. A körzeti megbízotti szabályzat mindig is tartalmazta azt, hogy bűnügyi munkát lássanak el, kisebb súlyú bűncselekményekkel esetén bűnügyi munkát végezzenek. De 2024-ben több bűnügyet kaptak a körzeti megbízottak, és ettől függetlenül ez nem járt azzal, hogy a közterületen való tartózkodásuknak a százaléka sérüljön, bár tudja, hogy ennek nem mindenki örült.

És a közlekedésrendészet témaköre, véleménye szerint ez okozza a kihívást a Kapitányság számára. Kiemeli, hogy azért nemcsak Szombathely területén tevékenykednek, hanem a Kőszegi Rendőrkapitányságnak is az illetékessége hozzájuk tartozik a közlekedésrendészetre, és így már nem 40 településen, hanem 61 településen tevékenykednek. Csökkentek a könnyű sérüléssel járó baleseti számok, 107-ről 103-ra. A súlyos sérüléses növekedett kettővel, 32-ről 34-re, halálos baleset nem történt szerencsére, kettő volt 2023-ban. Összességében van csökkenés, de nem látja azokat az eredményeket, amit rendőri eszközökkel beletettek. Azt tudja mondani közlekedésre is, hogy elsősorban aki kimegy az utcára és közlekedik, ott kellene legelőször is egy kellő empátiával, egy kellő körültekintéssel, és egy kellő odafigyeléssel belemenni a közlekedési szituációkba. Az is látható, hogy az ittasság ellenőrzései gyakorlatilag a duplájára növekedtek. 2023-ban 4000-et ellenőriztek, addig tavaly 8000-re emelték fel ezeket a számokat. A jó hír az, hogy nagyon kevés egyébként ezekből a pozitív szondáknak az alkalmazása, és az illetékességi területükön tudták is csökkenteni a személyi sérüléssel járó ittas balesetek számát. Szombathelyen itt egy kicsi növekedés van, de összességében a Kapitányság területén csökkentek ezek a számok. Tehát a Rendőrség attól függetlenül, hogy folytatnak nyilván balesetmegelőzési propagandát is, és rengeteg jelzés is érkezik, de most is azt hangsúlyozza, hogy egy winchester-csere kellene, és mindenkinek úgy kellene otthonról elindulni, hogy haza is érjenek. Több akciót is szerveztek. Volt, amikor a passzív biztonsági öveket nézték, volt, amikor az ittasokat, a kismotorosokat, de volt, amikor a rollereseket nézték. Tehát a közlekedésnek minden szegmensére próbált a Rendőrkapitányság rácsatlakozni.

Támogatja azokat a megkereséseket, hogy traffiboxokat szeretnének elhelyezni különböző frekventált helyeken. Lehet vásárolni készüléket is, de az költségesebb. De nem biztos, hogy az lesz a megoldás, hogy mindenhol traffiboxok kerülnek kihelyezésre, az egész város területén. Itt is úgy gondolja, hogy szükséges egy kicsit gondolkodásmódot váltani. Személy szerint nagy híve az okos közlekedésre nevelés alkalmazásának, illetőleg az alternatív forgalomlassító eszközöket szokta ő is javasolni.

A bűn- és balesetmegelőzéssel kapcsolatban úgy gondolja, hogy a rendőrség mindenben is benne van. Kiemelten kezelik a gyermek- és ifjúságvédelmet, az áldozatvédelmet, az internetbiztonságot, a megelőző vagyonvédelmet. Működtetnek iskolai bűnmegelőzési tanácsadói hálózatot, egy kolléganő csakis kifejezetten ezzel foglalkozik a Rendőrkapitányságon. De említhetné akár a DADA programot, az iskolarendőr programot, a „Házhoz megyünk!” programot, a Police Cafét. Rengeteg programban vesznek részt, és nagyon reméli, hogy az ifjúságot is be tudják ezekbe a témakörökbe vonzani. Tavalyi évben bevezették a Közlekedési Témanapot, ami nagyon sikeres volt. Ez évben is megrendezik, június 5-én.

Együttműködés, nagyon nagy hangsúlyt fektetnek erre, a teljesség igénye nélkül felsorolt egy pár szervezetet, de mondhatja azt, hogy sokukkal napi szinten kapcsolatban van. Köszöni az észrevételeket, a meglátásokat, adott esetben a kritikákat, ezeknek mindegyikét próbálja beépíteni a munkába. Kiemeli a Városrendészetet, nagyon nagy segítség, a kamerarendszerrel nem egyszer sikerült a rendőrségnek elkövetőt büntetőeljárás alá vonni.

Van egy élhetőségi lista, amit tavalyi évben is elkészített az MBH Bank, és erről tavaly is tett említést, ebben nagyon sok minden benne foglaltatik, a kultúrától a munkaerőpiacig, az egészségügyig, a munkahelyteremtésig, de ebben van benn a közbiztonság is, és nagyon jó helyet sikerült a járások között elérni. A tavalyi év 27. helyéről Szombathely Járása 24. helyre került, és Szombathely, mint megyeszékhely pedig a 7. helyre került, és azt gondolja, hogy ez mindenkinek köszönhető. Ebben benne van a lakosság a jogkövetésével, benne vannak a társszervek, a munkatársai, a Rendőrség, mindenki, tehát azt gondolja, hogy ez egy közös öröm.

Gondolatait egy idézettel zárná: Henry Ford – a Ford Motor Company alapítója, egy amerikai üzletember, aki az innováció és a siker mestere – azt mondta, hogy „Ha találkozunk, az a kezdet, ha összetartunk, az a haladás, ha összefogunk, az pedig a siker”.

Köszöni szépen az együttműködést mindenki részéről, konstruktív javaslatokat, amit kapott egész évben, és megköszöni, hogy segítette a Bizottság a Rendőrség és a saját munkáját is.

**Kelemen Krisztián képviselő, a Bizottság elnöke:** Köszöni a beszámolót, és úgy gondolja, hogy a legfontosabb napirendi ponttal kezdtek. Megköszöni a Kapitányság minden dolgozójának az elhivatott és sokszor embert próbáló munkáját, amit végeznek Szombathely közbiztonságáért. Nagyon sok területen csökkentek a számok és külön kiemeli a közterületen elkövetett bűncselekmények számát, amely 2024. évben csökkent. Ez nem egyszerű statisztikai számadat, hanem azt is jelenti, hogy a lakosok biztonságban érezhetik magukat. Ez elsősorban a rendőrségnek köszönhető. Gratulál a kiemelkedően magas nyomozáseredményességi és felderítési mutatókhoz, úgy gondolja, hogy ez kiváló számadat. A beszámoló összességében azt az összehangolt együttműködést mutatja, amelyet a rendőrség a város vezetéssel, az önkormányzattal, Városrendészettel, polgárőr egyesületekkel és civil szervezetekkel, állampolgárokkal közösen végez. Szívből ajánlja a beszámoló elfogadását, az előző Bizottság egyhangúlag elfogadta. Valamint tekintsenek úgy is rá, hogy ezzel is megköszönjék a rendőrség munkáját.

**Dr. Holler Péter, a Hatósági Osztály vezetője:** Ágoston Sándor irodavezető és a maga nevében, valamint a teljes Hatósági Osztály és tágabban az egész Polgármesteri Hivatal nevében is gratulál az elért eredményekhez és köszöni a hatékony együttműködést minden szakterületen, hiszen a közterület-felügyelők például nap mint nap eredményesen együtt dolgoznak a rendőrökkel. És magánemberként is azt tudja mondani, hogy több rendőrt lát az utcákon, jobb a szubjektív biztonságérzete.

*15 óra 39 perckor elhagyta a termet Kovács László, a Bizottság tagja, ezzel a jelen lévő bizottsági tagok száma* ***13 főre*** *változott.*

**Kelemen Krisztián képviselő, a Bizottság elnöke:** Köszöni az összefoglalót és a hozzászólást. Felteszi, van-e esetleg kérdés? Nem volt. Szavazásra teszi fel a határozati javaslatot, kéri, hogy kézfeltartással jelezze, aki egyetért.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**33/2025. (V.26.) BKKB számú határozat**

A Bűnmegelőzési, Közbiztonsági és Közrendvédelmi Bizottság a *„Javaslat Szombathely 2024. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámoló elfogadására”* című előterjesztést megtárgyalta, és a Szombathely 2024. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló, a Rendőrségről szóló 1994. évi XXXIV. törvény 8. § (4) bekezdése alapján készített beszámoló elfogadásáról szóló határozati javaslatot az előterjesztésben foglaltak szerint a Közgyűlésnek elfogadásra javasolja.

**Felelős:** Kelemen Krisztián, a Bizottság elnöke

 Dr. Koncz Gabriella r. ezredes, kapitányságvezető

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** a Közgyűlés 2025. május 29-i ülése

**2./ Javaslat Szombathely Megyei Jogú Város Önkormányzata 2024. évi zárszámadási rendeletének megalkotására (Közgyűlési 6.)**

 **Előadó:** Stéger Gábor, a Közgazdasági és Adó Osztály vezetője

**Kelemen Krisztián képviselő, a Bizottság elnöke:** Elektronikusan megküldésre került az előterjesztés. Felteszi, van-e esetleg kérdés? Nem volt, szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**34/2025. (V.26.) BKKB számú határozat**

A Bűnmegelőzési, Közbiztonsági és Közrendvédelmi Bizottság a *„Javaslat Szombathely Megyei Jogú Város Önkormányzata 2024. évi zárszámadási rendeletének megalkotására”* című előterjesztést megtárgyalta, és az önkormányzat 2024. évi gazdálkodásának végrehajtásáról szóló rendelettervezetet az előterjesztésben foglaltak szerint a Közgyűlésnek elfogadásra javasolja.

**Felelős:**  Kelemen Krisztián, a Bizottság elnöke

 (a végrehajtás előkészítéséért:

 Stéger Gábor, a Közgazdasági és Adó Osztály vezetője)

**Határidő:** a Közgyűlés 2025. május 29-i ülése

**3./ Javaslat Szombathely Megyei Jogú Város Önkormányzata 2024. évi maradvány elszámolásának jóváhagyására (Közgyűlési 7.)**

**Előadók:** Stéger Gábor, a Közgazdasági és Adó Osztály vezetője

**Kelemen Krisztián képviselő, a Bizottság elnöke:** Elektronikusan megküldésre került az előterjesztés. Felteszi, van-e esetleg kérdés? Nem volt, szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**35/2025. (V.26.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Javaslat Szombathely Megyei Jogú Város Önkormányzata 2024. évi maradvány elszámolásának jóváhagyására*” című előterjesztést megtárgyalta, és a határozati javaslatot az előterjesztésben foglaltak szerint a Közgyűlésnek elfogadásra javasolja.

**Felelős:** Kelemen Krisztián, a Bizottság elnöke

(a végrehajtás előkészítéséért:

 Stéger Gábor, a Közgazdasági és Adó Osztály vezetője)

**Határidő:** a Közgyűlés 2025. május 29-i ülése

**4./ Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet II. számú módosításának megalkotására (Közgyűlési 8.)**

 **Előadó:** Stéger Gábor, a Közgazdasági és Adó Osztály vezetője

**Kelemen Krisztián képviselő, a Bizottság elnöke:** Elektronikusan megküldésre került az előterjesztés.

**Szakács Eszter, a Költségvetési Iroda vezetője:** Tájékoztatja a Bizottságot, hogy a módosítás a Bizottság kompetenciájába tartozó tételsorokat nem érinti.

**Kelemen Krisztián képviselő, a Bizottság elnöke:** Felteszi, van-e esetleg kérdés? Nem volt, szavazásra teszi fel a határozati javaslatokat, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatokat hozta:*

**36/2025. (V.26.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet II. számú módosításának megalkotására*” című előterjesztést megtárgyalta, és az önkormányzat 2025. évi költségvetéséről szóló 4/2025. (II.28.) önkormányzati rendelet módosításáról szóló rendelettervezetet az előterjesztésben foglaltak szerint a Közgyűlésnek elfogadásra javasolja.

**Felelős:** Kelemen Krisztián, a Bizottság elnöke

(a végrehajtás előkészítéséért:

 Stéger Gábor, a Közgazdasági és Adó Osztály vezetője)

**Határidő:** a Közgyűlés 2025. május 29-i ülése

**37/2025. (V.26.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet II. számú módosításának megalkotására*” című előterjesztést megtárgyalta, és a Szombathelyi Margaréta Óvodában óvodapedagógus státusz biztosításáról szóló határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Kelemen Krisztián, a Bizottság elnöke

(a végrehajtás előkészítéséért:

 Stéger Gábor, a Közgazdasági és Adó Osztály vezetője)

**Határidő:** a Közgyűlés 2025. május 29-i ülése

**5./ Javaslat mikromobilitási járművek kölcsönzési célú közterületi elhelyezésére vonatkozó együttműködési megállapodás meghosszabbítására**

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 Kalmár Ervin, a Környezetvédelmi Iroda vezetője

**Meghívott:** Irmai Krisztián, a Lime Technology Kft. képviseletében

**Kelemen Krisztián képviselő, a Bizottság elnöke:** Elektronikusan megküldésre került az előterjesztés. Sokan használják a rollereket, szeretik a városlakók. Az előterjesztés tartalmazza, hogy a szerződés meghosszabbításra kerül 2026. június 30-ig terjedő időszakra, amelyért a Kft. 1.800.000,- Ft+Áfa összeget fizetne, valamint 10 helyen kulturált mikroparkolási helyszín is kijelölésre kerül.

Felteszi, van-e esetleg kérdés? Nem volt, szavazásra teszi fel a határozati javaslatokat, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**38/2025. (V.26.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „*Javaslat mikromobilitási járművek kölcsönzési célú közterületi elhelyezésére vonatkozó Együttműködési megállapodás meghosszabbítására*” című előterjesztést és a hatályban lévő Együttműködési megállapodás módosítását az előterjesztés melléklete szerinti tartalommal javasolja a Közgyűlésnek elfogadásra. A Bizottság az előterjesztés szerinti tartalommal egyetért a 10 db hotspot szilárd burkolattal történő kiépítésével.

**Felelős:** Horváth Soma alpolgármester

Kelemen Krisztián, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

**Határidő:** a Közgyűlés 2025. május 29-i ülése

**6./ Javaslat Szombathely város területén forgalmi rend változtatással kapcsolatos döntések meghozatalára**

**Előadók:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 Bonti Tamás, a Kommunális Iroda vezetője

**Meghívottak:** Lukács Dániel, a 7. sz. választókerület képviselője

**Kelemen Krisztián képviselő, a Bizottság elnöke:** Bonti Tamás Irodavezető jelezte, hogy érkezni fog az ülésre. Addig ismerteti az előzetesen megküldött előterjesztést. Az első, a Somogyi Béla utca 7. szám előtti mozgáskorlátozott várakozóhely kijelölése. A Somogyi Béla utca kétirányú forgalmat bonyolít le, amelynek burkolatszélessége 5,8 méter. Az utca paraméterei nem teszik lehetővé a mozgáskorlátozott, akadálymentes parkoló kijelölését. A mozgáskorlátozott személy parkolásának biztosítása érdekében közúti jelzőtáblákkal kerülne szabályozásra a várakozás rendje. A javaslat azt tartalmazza az ingatlan előtt várakozási korlátozás bevezetését 10 méter távolságot jelölő kiegészítő táblával. Ezen korlátozás alatt a mozgáskorlátozott igazolvány használatával szabályosan lehet várakozni. Ezzel egyidejűleg a szemközti oldalon megállási korlátozás bevezetése szükséges szintén 10 méter távolság megjelölésével.

A második, a Liget utcai Arany-patak hídon történő sebességkorlátozás bevezetéséről szól.A Liget utcai Arany-patak hídon átmenő forgalom keltette zaj vonatkozásában zajvédelmi szempontból részleges környezetvédelmi felülvizsgálatra kötelezte az Önkormányzatot a Vas Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály. A zaj határérték túllépését a meglazult fa pallók mozgása okozza, amelyeket akár hetente is meg lehet húzni. A hidat nagy számban veszik igénybe olyan gépjárművek is, amelyek össztömege meghaladja a hídon megengedett legnagyobb össztömeg határt. Amennyiben a járművek a hídon 5 km-es sebességgel haladnának át, úgy a fapallók mozgásából adódó zajterhelés a határértéken belül tud maradni. Ennek érdekében 5 km/h sebességkorlátozás bevezetése javasolt a hídon történő áthaladáskor, a lakók és a körzet képviselője kérésének megfelelően.

Valamint a Szombathely-Olad Plató Víziközmű Társulat által „30-as Korlátozott sebességű övezet (zóna)” tábla kihelyezésével kapcsolatban elmondta, hogy a Szombathely-Olad Plató Víziközmű Társulat elnöke kérése volt, hogy az Olad Plató érdekeltségi területének egészére kiterjedően a jelenlegi 50 km/h sebességgel történő közlekedés kerüljön korlátozásra az anomáliák elkerülése érdekében.

Átadja a szót Bonti Tamásnak, aki megérkezett a bizottsági ülésre.

**Bonti Tamás, a Kommunális Iroda vezetője:** Az előterjesztésben 3 forgalmi rend változás szerepel, ahogyan elnök úr ismertette. Kiegészítésként annyit mondana, a kihelyezés költségét a lakók fizetnék, a városra költséget nem ró. A lakók jelzése alapján a tehergépjárművek mennek 50 km/h-val, nem a személygépjárművek. A Somogyi Béla utcával kapcsolatosan elmondja, hogy egy beteg kisgyermek miatt van szükség a mozgáskorlátozott parkoló kihelyezésére. A Liget utcával kapcsolatosan, a fahíd védelme érdekében van szükség. Ha nem tartják be a sebességkorlátozást, és továbbra is fennáll a probléma, akkor a következő hónapban lesz másik intézkedésük is, a felső pallósort cserélni fogják és újra fogják csavarozni, ami a tapasztalataik alapján 1 év időtávlatára megoldja a gondot. De, hosszú távon egy teljesen új híd van a városvezetők fejében is. A jelenlegi nem bírja ki azt a forgalmat, ami átmegy rajta.

A forgalmi rend változtatásra vonatkozó javaslatok az érintett körzetek képviselőivel és a rendőrséggel egyeztetésre kerültek.

**Kelemen Krisztián képviselő, a Bizottság elnöke:** Köszöni a hozzászólást. Felteszi, van-e esetleg kérdés? Nem volt. Szavazásra teszi fel, aki egyetért a módosított határozati javaslattal, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**39/2025. (V.26.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja a Somogyi Béla utca 7. számú ingatlan előtt mozgáskorlátozott várakozóhely kijelölését, a várakozási korlátozás bevezetésével 10 méter távolságot jelölő kiegészítő táblával, valamint a szemközti oldalon megállási korlátozás bevezetését, 10 méter távolság megjelölésével.
2. A Bizottság javasolja, hogy a Liget utcai Arany-patak hídon 5 km/h sebességkorlátozás kerüljön bevezetésre.
3. A Bizottság javasolja, hogy az Olad Plató érdekeltségi területének egészére kiterjedően „30-as zóna” tábla kerüljön kihelyezésre, melynek költsége a Szombathely-Olad Plató Víziközmű Társulatot terheli.

**Felelős:** Dr. Nemény András, polgármester

Horváth Soma, alpolgármester

 Kelemen Krisztián, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** VISB 2025. május 27-i ülése

**7./ Tájékoztató tartós áramkimaradás esetén életbe lépő intézkedésekről** (szóbeli előterjesztés)

 **Előadók:** Dr. Koncz Gabriella r. ezredes, kapitányságvezető, a Bizottság tagja,

 Egyed László tű. alezredes, a Bizottság tagja

**Kelemen Krisztián képviselő, a Bizottság elnöke:** Érdekes téma, nem fognak erről most napokig vitatkozni, de a napirend apropóját az Ibériai-félszigeten történt áramkimaradások adták. Kapcsolódva az új bűnmegelőzési koncepció kidolgozásához, hogy milyen támogató, segítő szerepe lehet az Önkormányzatnak egy ilyen esetben. Első körben szeretnének tájékozódni. Át is adja a szót az előadóknak.

**Dr. Koncz Gabriella r. ezredes, a Bizottság tagja:** Nagyon rövid lesz, nincsen erre protokollja a Kapitányságnak. Ilyenkor belső szabályzás, utasítás alapján járnak el. De azt elmondja, hogy van a Kapitányságon egy veszélyelhárítás terv, ami belső használatra készült, ebben van, ha egy rendszernek az üzeme zavara beáll, akkor a rendőrség számára előírt kötelező feladatokat, úgy, mint a helyzet tisztázását, értékelését, elemzését, kapcsolatfelvétel, kapcsolattartás különböző rendvédelmi szervekkel, együttműködő szervekkel, szolgálatokkal, helyi védelmi bizottságokkal és még sorolhatná. Ilyenkor általában fel szoktak állítani egy operatív törzset, amibe delegálják a tagjaikat. Részt vesznek az érintett terület lezárásában, forgalomkorlátozásokban, lakosság tájékoztatásában szintén, illetőleg a közrend fenntartásában. Ezek általánosan vannak megfogalmazva. Hála az égnek, ilyen nagy mértékű, mint ami Spanyolországban volt, nem történt. Történhet, kisebbekkel már találkoztak, nagy viharok után például elmegy az áram. De ilyenkor utasítás nélkül is többet vannak kint az adott területen, ez mindenek felett áll. Kifejezetten csak az áramkimaradáskor életbe lépő intézkedési terv, protokoll nincsen, általános van, ezt, azt gondolja, meg is oldaná a rendőrség, de ne legyen.

**Kelemen Krisztián képviselő, a Bizottság elnöke:** Köszöni a tájékoztatást. Ha jól emlékszik, a 2022-es világgazdasági fórumon hangzott el, hogy a kiberbűnözés folyamatosan fejlődik, és a következő szintje az lehet, hogy országnyi, kontinensnyi részen lehet majd áramszünet. Ez a téma őt már azóta foglalkoztatja, és biztos abban, hogy ezzel a témával komolyabban is foglalkozni kell majd, lehet már jövőre, mert hiszen van egy kórház, ha nincs áram, akkor hogyan működik a kórház, mi történik az ellátási lánccal. Nyilván, idézőjeles gondolat, de elszabadul a pokol, a garázdaság, a betörések stb. Az a kérdés, hogy fel van-e erre készülve, tudják-e ezt kezelni az Önkormányzat, rendőrség és a többi szervezet. Az összefogásban nem kételkedik, mert többször volt erre példa. De hogy elvben erre ki és hogyan van felkészülve, az a kérdés.

**Egyed László tű. alezredes, a Bizottság tagja:** Csatlakozik Kapitányságvezető Asszony szavaihoz, vannak belső intézkedések, amik nem nyilvánosak, ők a saját áram kimaradásukra fel vannak készülve. Kutatott neten, kollégáinál, az alábbiakról tud beszámolni. A tervek a kormányzati, szolgáltatói szinteken léteznek, de ezeket nem ismerik ők sem. Ilyen jellegű áramkimaradás már túlmutat a városon, biztos, hogy a Területvédelmi Bizottságnak kellene erre valamilyen Operatív Törzset létrehozni. Országos szintű intézkedések során a kormány és a Belügyminisztérium Operatív Törzset hoz létre. Energia-vészhelyzeti terv aktiválása: ez meghatározza, milyen sorrendben és mértékben korlátozzák vagy osztják újra az energiaellátást.

Pár fogalmat szeretne ismertetni. Magyarország része az európai energiapiacnak (ENTSO-E: az Európai Villamosenergia-Átviteli Rendszerirányítók Hálózata), így komoly vészhelyzet esetén uniós szintű koordináció is lehetséges. Ez egy európai szervezet, amely 2009-ben jött létre azzal a céllal, hogy összehangolja az egyes országok átviteli rendszerirányítóinak (TSO – Transmission System Operator) munkáját, és biztosítsa az európai villamosenergia-rendszer biztonságos, megbízható és hatékony működését. Arra nem tud válaszolni, hogy az Ibériai-félszigeten miért alakult ki a helyzet.

**Bor Balázs, a Bizottság tagja:** Erre tud válaszolni, mert sem Portugália, sem Spanyolország nem csatlakozott az említett szervezethez.

**Egyed László tű. alezredes, a Bizottság tagja:** Köszöni a kiegészítést. De ha mégis bekövetkezni ilyen, úgy gondolja, hogy az túlmutat a város hatáskörén. De, a mégis biztonsági tervet szeretne a város, akkor az olyan „vezényszavak”, amiket mindenki ismer, mint lakosság tájékoztatása, kiemelt önkormányzati létesítmények védelme, melegedő- és ideiglenes befogadó létesítmények aktiválása, Települési, Járási Mentőcsoportok aktiválása, Polgári védelem és önkéntesek bevonása, kommunikáció fenntartása. Csak itt merül fel a kérdés, hogy ha nincs áram, akkor ezeket hogyan. A probléma itt van, ilyennel még nem találkoztak és valóban fel kell rá készülni, valamilyen tervet készíteni. Viszont kihangsúlyozza, hogy Elnök Úr a kórházat említette, hogy ők rendelkeznek saját áramfejlesztővel. És mivel állami fenntartású, ezért még ők sem tudják, hogyan működik a kórházban a rendszer. De, amit még talált ebben a témakörben, az a **rotációs elektromos energia kikapcsolási és visszakapcsolási elv, ami** olyan **tervezett áramkimaradásos módszer**, amelyet jellemzően akkor alkalmaznak, amikor az **elektromos hálózat túlterheltté válik**, és nincs elég termelés a kereslet kielégítésére. Ezt gyakran **rotációs áramszünetnek** vagy **forgó kikapcsolásnak** nevezik. A „rotációs” kifejezés arra utal, hogy nem egyszerre kapcsolják le az egész hálózatot, hanem időben és térben forgatva, egyes szektorokat felváltva. Az a lényege, hogy a túlterhelés miatt jelentkező áram kimaradásokat ki tudják küszöbölni a szolgáltatók. Például szélsőséges időjárás miatt megnő a fogyasztás (nagy hideg vagy hőhullám), vagy kiesik több erőmű, pl. karbantartás, műszaki hiba, megújuló források hiánya. A Kritikus infrastruktúra védelme most nagyon elterjedt fogalom, és itt jön be, az, amiről már beszéltek, hogy a kórházak, tűzoltóság, rendőrség, vízellátás – ezeket nem kapcsolják le, vagy tartalék áramforrásról működnek. Tehát ez náluk is ellátott, hiszen a bejelentésekre menni kell. Viszont, ha ez több napra elhúzódik, erről el kell gondolkodni, hogy ha elfogy az üzemanyag, és nincs áram, akkor nem lehet tankolni. Érdekes felvetés, hogy milyen problémákat okoz a több napi áramkimaradás, blackout, így nevezik ezt. Foglalkozni kell vele.

**Kelemen Krisztián képviselő, a Bizottság elnöke:** Köszöni a hozzászólást. Sajnálja, hogy Dr. Stánitz Éva nem tud részt venni az ülésen, a kórházzal kapcsolatosan tudna hozzászólni. Ha jól tudja, akkor ott van aggregátor, legalább 24 óráig tud üzemelni a kórház azzal. Önkormányzati szinten próbálták felmérni, hogy melyik cégnél lehet aggregátor. Lehet, hogy az önkormányzatnak a tájékoztatás lenne a feladata egy ilyen esetben. De hogyan lehet, ha nem működnek a kommunikációs eszközök, nem lehet fénymásolni tájékoztató anyagokat. Biztos, hogy erről még fognak tanácskozni és megpróbálják a Koncepcióba is egy mondattal akár beleépíteni.

**Egyed László tű. alezredes, a Bizottság tagja:** Nagyon érdekes a felvetés, a spanyolok és a portugálok ezt most átélték. Nem tudtak vásárolni, nem tudtak fizetni, még készpénzzel sem, mert nem működött semmi. Belső információt mond, náluk, a tűzoltóknál van ún. riadó csomag, 3 napi hideg élelmet tartalmaz, persze nem ilyen eshetőségre készülve, hanem például árvízi védekezéshez készítve, ha nem tudnák őket ellátni élelemmel, tisztálkodási eszközökkel.

**Dr. Koncz Gabriella r. ezredes, a Bizottság tagja:** Megerősíti, a rendőrségen is van.

**Kelemen Krisztián képviselő, a Bizottság elnöke:** Köszöni, és valóban ő is úgy gondolja, hogy nem lenne haszontalan egy ilyen riadó csomag, Németh Ákos tanácsnoktársával többször beszéltek erről, hogy sok helyen hallották, hogy fel kell készülni hasonló esetekre. Nem véletlen az sem, hogy a multicégek folyamatosan napelemmel, hiszen arról tudnak gyakorlatilag működni. Azt gondolja, hogy nekik el kellene menni abba az irányba, hogy az önkormányzati intézményeket is valamilyen szinten felkészítsék. A Városháza sincsen felszerelve napelemekkel. Érdekes, mert Spanyolországban egyik fele pozitívumról számolt be, hogy lelassultak, nem kapkodtak, kiültek borozni. A másik oldal teljes pánik, hogy nem tudnak vásárolni, nyitva volt a vegyes kereskedés, ahol a tulaj 4-5-szörös árakat akart kérni a termékekért. Nyilván ilyenkor fontos, hogy a lakosságot nyugtatni kell, fontos az alkalmazkodás képessége is.

**Bor Balázs, a Bizottság tagja:** Van egy javaslata. Ők a munkahelyén utánanéztek, amikor megtörtént az áramkimaradás, és a két ország nincs rákötve az Egyed László által említett hálózatra. Az, hogy ez Magyarországon megtörténjen, annyira minimális, hogy százalékban nem lehet mérni, ahhoz az egész Európai Uniót és Magyarországot teljes egészében kellene „kilőni”. És ha ez megtörténik, arra nem lehet felkészülni, mert az nem egy, vagy két napról lesz szó. Lehet tenni bele nagy energiát, de úgy gondolja, hogy felesleges. Valamint javasolja, hogy a felkészülés jegyében a város szerezhetne be kézi szivattyúkat, akár az üzemanyagtankoláshoz, vagy bármihez.

**Kelemen Krisztián képviselő, a Bizottság elnöke:** Köszöni a hozzászólást, észrevételeket és a megfontolandó javaslatot. Továbbra is javasolja, hogy ezzel a témával még foglalkozzon a Bizottság is, és a városvezetés is.

**Gálffy Áron képviselő, a Bizottság tagja:** Javasolta, amennyiben lehetőség van rá, a Bor Balázs által említett anyagot szeretné elkérni, hogy megismerhesse a Bizottság.

**Bor Balázs, a Bizottság tagja:** Zárt felhasználású, belső anyag, de utánanéz, hogy milyen részlet adható ki másnak. Valamint annyit még javasolna, hogy előre lehetne készíteni általános információkat tartalmazó szóróanyagokat, amiket az Önkormányzat tárolna valahol.

**Kiss Viktória védelmi ügyintéző:** Arról tájékoztatja a Bizottságot, hogy a Város rendelkezik Veszélyelhárítási tervvel, ami tartalmazza a kritikus infrastruktúrákkal kapcsolatos tervezést is. A terv természetesen rendelkezik egy adatárral, rengeteg információval, amelyeket veszély esetén lehet alkalmazni, akár csak aggregátorokról kimutatás, melegedő helyek nyilvántartása stb.

**Kelemen Krisztián képviselő, a Bizottság elnöke:** Köszöni a hozzászólásokat és a javaslatokat. Megemlíti, hogy megoldás lehet a hangos kibeszélővel ellátott gépjárművek, a rendőrautók tudják tájékoztatni a lakosságot. De ugyanígy a Városrendészet gépjárműveit is el lehetne látni.

Felteszi, van-e esetleg kérdés? Nem volt. Szavazásra teszi fel, aki egyetért a határozati javaslattal, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**40/2025. (V.26.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Tájékoztató tartós áramkimaradás esetén életbe lépő intézkedésekről*” című előterjesztést megtárgyalta és az ülésen elhangzottakat tudomásul veszi.

**Felelős:** Kelemen Krisztián, a Bizottság elnöke

Dr. Koncz Gabriella r. ezredes, kapitányságvezető, a Bizottság tagja

Egyed László tű. alezredes, a Bizottság tagja

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal

**8./ Áttekintés az elmúlt időszak rendőrségi intézkedéseiről** *(szóbeli előterjesztés)*

**Előadó:** Dr. Koncz Gabriella r. ezredes, kapitányságvezető, a Bizottság tagja

**Dr. Koncz Gabriella r. ezredes, a Bizottság tagja:** Jó hírekkel tud szolgálni.

Bűnügyi területtel kezdi, az első 4 hónap alapján, az előző évi adatokhoz képest, majdnem 27,4 %-kal csökkent a regisztrált bűncselekmények száma. Arányosan a nyomozáseredményességi mutató nőtt 2,6 %-kal, a felderítési mutató 8,6 %-kal. Szeretné, ha ez így maradna decemberben is, de vélhetően nem így fog történni. Kismértékű emelkedés tapasztalható a kábítószerekkel kapcsolatos jogsértések kapcsán. A rendőrségnek elindult egy DELTA nevű akciója, ami a kábítószer kereskedelemhez, fogyasztáshoz köthető. Nagy mértékű jogszabály változások is életbe fognak lépni június 16-val. A vagyon elleni bűncselekményeknél egy kis csökkenést tapasztaltak, illetve a lakásbetöréseknél, besurranásoknál is.

Áprilisban több jelentős ügyet fejeztek be, de kiemeli, amit több bizottsági ülésen is elmondott, a gyermek és fiatalkorú bűnözéssel kapcsolatos egyik nagy ügyet, ami elsősorban az erőszakosabb bűncselekményekhez köthető, azt befejezték. Ebben 9 személy ellen emeltek vádat, közülük csak 3 fő töltötte be a 18. életévét. Ebben az esetben 5 rendbeli rabláshoz van szó. Azt gondolja, hogy az eljárásoknak az eredménye, hogy alapvetően megszűnt Szombathely városában azok a megbotránkoztató, agresszívan, csoportosan elkövetett bűncselekmények, amelyek pár hónapig jellemzőek voltak ennek a bandának köszönhetően. Ehhez szükség volt más hatóságoknak az igénybevételére is. Befejeztek egy olyan ügyet is, ami a jármű önkényes elvételét, ami megemelte a tavalyi év statisztikáját, volt egy elkövető, aki a büntetés-végrehajtási intézetből szabadult és nem gyalog ment be a városba, hanem elkötött egy autót. Abban a pár napban, amig kint volt, 2-3 autót sikerült „meglovasítani” neki. Mint bűnismétlőt, visszaküldték a rácsok mögé. Ebben az ügyben is megtörtént a vádemelés. Azt gondolja, hogy a féléves adatokból tudnak következtetéseket levonni. Június 16-tól lépnek életbe azok a jogszabály változások, amelyek befolyásolják a Kapitányság életét, rendészeti és bűnügyi területen is. Ami most hatályba fog lépni, ún. Drog-törvény, úgy gondolja, hogy rendkívül szigorú lesz. Csak annyit említ, hogy a szórakozóhelyek kapcsán, ha bizonyítást nyer, hogy kétszer egymás után kábítószer fogyasztásra, kereskedelemre utaló cselekmények vannak, akkor kötelező lesz majd a jegyzőnek 6 hónaptól 1 évig terjedő időszakra bezárni azokat a szórakozóhelyeket. Nagyon szigorú szabályozás lesz, biztos, hogy lesz majd foganatja, de a további részletekről még nem szeretne beszélni, mert még nem jelentek meg az alacsonyabb szinten lévő szabályozások.

Az Uránia udvarról csak röviden szól, van két frekventált szórakozóhely, mert szombaton éjszaka négyszer is ki kellett menniük, mert egy hölgy folyamatosan telefonált, hogy hanghatás van, sokan vannak kint. Négyszer voltak kint, a végére lett is belőle büntetés, de a tulajdonos mondta, hogy az neki a búcsúbulija, tehát bízik benne, hogy a következő hetekben nem lesz ebben intézkedni valójuk. Több egyeztetés volt az Uránia udvarral kapcsolatosan, elhangzott, hogy fokozottabb ellenőrzések legyenek, hogy felváltva megjelennek a rendőrök, rendészeti társak, belevonva a polgárőröket is, folyamatosan lesz majd együttműködés, de ez még kidolgozás alatt áll. De úgy gondolja, hogy ebben is tudtak tenni, rendőri és városi vonalon, és talán elrettentésként szolgálhat más szórakozóhely vonatkozásában.

A közlekedésrendészetről szólva, azt vették észre, hogy a sebesség túllépése leszorult a dobogó első fokáról, hanem az elsőbbség meg nem adása az a szabályszegés, ami feljött. Továbbra is lesznek akciók, ellenőrzések, bár tudja, hogy nem szeretik ezt, de ezekre szükség van, mert még nem látják ezeknek a visszatartó hatását. Az össz-baleseti számok vonatkozásában a tavalyihoz viszonyítva, van némi csökkenés, különösen a könnyű eseteknek a számában. De még korai lenne bármilyen következtetést levonni. Továbbra is a személygépkocsivezetők követik el a legtöbb szabálytalanságot, de van kerékpáros és rolleres is. Bízik benne, hogy a rollerekkel kapcsolatban KRESZ-szabályozás lesz majd.

Bizakodó, de most a hajléktalanokról nem esett szó, óriási számokban intézkedtek velük szemben, hozzáteszi, hogy a szeszesital, köztisztasági szabályszegések stb. miatt. Nagyon sok esetben figyelmeztetéssel zárják az intézkedéseiket, mert az esetek többségében ők már gondnokoltak. A sok intézkedésből kiszűrték, hogy 10 fővel szemben intézkedtek 10-nél több alkalommal, csupán 10 fő. Ez egy olyan társadalmi jelenség, aminek a megoldásában mindenkinek részt kell venni.

**Kelemen Krisztián képviselő, a Bizottság elnöke:** Köszöni a tájékoztatást. Ezzel kapcsolatban elmondja, hogy van egy delikvens a Széll Kálmán u. 51-nél, amiről szó volt a városvezetői értekezleten és bízik benne, hogy le tudják ott kamerázni majd a kapualjat. Köszöni a rendőrség munkáját. És ő is azt látja, hogy szükség van a szigorú fellépésekre, ellenőrzésekre.

Felteszi, van-e esetleg kérdés? Nem volt, aki elfogadja a tájékoztatót, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a tájékoztatást és az alábbi határozatot hozta:*

**41/2025. (V.26.) BKKB számú határozat**

A Bűnmegelőzési, Közbiztonsági és Közrendvédelmi Bizottság az „*Áttekintés az elmúlt időszak rendőrségi intézkedéseiről*” című előterjesztést megtárgyalta és az ülésen elhangzottakat tudomásul veszi.

**Felelős:** Kelemen Krisztián, a Bizottság elnöke

Dr. Koncz Gabriella r. ezredes, kapitányságvezető, a Bizottság tagja

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal

**9./ Különfélék**

**Előadó:** Kelemen Krisztián, a Bizottság elnöke

**Kelemen Krisztián képviselő, a Bizottság elnöke:** Tájékoztatja a Bizottságot, hogy a következő ülés várhatóan június 16-án kerül megtartásra.

Valamint kéri, hogy a Cselekvési Program megvalósításához kapcsolódó, rendelkezésre álló 1 millió Ft felosztására tegyenek javaslatot a következő bizottsági ülésre, mind a rendőrség, mind a katasztrófavédelem részéről.

**Gálffy Áron képviselő, a Bizottság tagja:** Örömmel tájékoztatja a Bizottságot, hogy a rendőrség napja alkalmából Pilisi Gábor r. dandártábornok, a Vas Vármegyei Rendőr-főkapitányság vezetője Kelemen Krisztián tanácsnokot, a Bizottság elnökét a „Vas Vármegye Rendőrségéért” kitüntető címmel illette. Gratulál a Bizottság nevében az elismeréshez.

**Kelemen Krisztián képviselő, a Bizottság elnöke:** Köszöni a gratulációt. Felteszi, van-e esetleg kérdés? Nem volt, így köszöni a gyors és hatékony munkát. A nyilvános ülést 16 óra 34 perckor lezárja.

*Jegyzőkönyv lezárva, 16 óra 34 perckor.*

**k.m.f.**

 **(: Kelemen Krisztián:) (: Balogh Tibor :)**

 **a Bizottság elnöke a Bizottság tagja**